	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	05.11.2025. godine

	Nastavna tema/oblast:
	Racionalni brojevi

	Nastavna jedinica:
	Skup racionalnih brojeva

	Tip časa:
	Utvrđivanje

	Cilj časa:
	Utvrđivanje skupa racionalnih brojeva

	Očekivani ishodi 
na kraju časa:
	Učenik će biti u stanju da:
· ilustruje pojam negativnog racionalnog broja na konkretnim primerima;
· određenom racionalnom broju dodeli njemu suprotan broj;
· predstavi racionalne brojeve na brojevnoj pravoj;
· odredi apsolutnu vrednost racionalnog broja;
· u zadacima koristi činjenicu da suprotni brojevi imaju jednake apsolutne vrednosti.

	Nastavne metode:
	Dijaloška, ilustrativna

	Nastavna sredstva:
	Udžbenik, zbirka, tabla, kreda (flomasteri)

	Oblici rada:
	Frontalni

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju.

	Međupredmetno povezivanje:
	

	Ključni pojmovi:
	Racionalan broj, brojevna prava, apsolutna vrednost broja, proširivanje i skraćivanje racionalnih brojeva





	TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (5 minuta)

	U uvodnom delu časa analiziramo izradu domaćeg zadatka, a zatim obnavljamo sa učenicima skup racionalnih brojeva, predstavljanje racionalnih brojeva na brojevnoj pravoj, pojam suprotnog racionalnog broja, apsolutnu vrednost racionalnih brojeva, kao i proširivanje i skraćivanje racionalnih brojeva.
	· odgovara na postavljena pitanja nastavnika.

	Glavni deo časa (35 minuta)

	Utvrđivanje pojma suprotnog broja datom racionalnom broju, kao i to da je −(−r) = r, postižemo obradom 15. zadatka iz zbirke zadataka. U sklopu tog zadatka učenici ujedno utvrđuju i apsolutnu vrednost celog broja. Veoma je bitno da učenici prave razliku između celih i racionalnih brojeva. Koliko učenici suštinski znaju koji su brojevi celi, a koji racionalni, saznajemo prilikom obrade 22. zadatka iz zbirke zadataka.
Popunjavanjem Venovog dijagrama u 29. zadatku učenici pokazuju da li razumeju vezu između skupova prirodnih, celih i racionalnih brojeva. Učenici rešavaju i 31. zadatak, u sklopu kojeg praktično treba da obnove množenje razlomaka prirodnim brojem (konkretno brojem 2) i da utvrde geometrijsku interpretaciju apsolutne vrednosti. Utvrđivanje aritmetičke sredine dva broja i tumačenje brojevne prave postižemo izradom
32. zadatka. Povratnu informaciju o nivou razumevanja definicije apsolutne vrednosti i suprotnih racionalnih brojeva od strane učenika dobijamo nakon što učenici daju odgovore na pitanja u 34. zadatku iz zbirke zadataka. Na kraju, učenici rešavaju 35. zadatak iz zbirke zadataka, koji predstavlja svojevrsnu pripremu učenika za upoređivanje racionalnih brojeva, a pri tome učenici utvrđuju i određivanje apsolutne vrednosti racionalnih brojeva. Skraćivanje i proširivanje racionalnih brojeva utvrđujemo 37. zadatkom iz zbirke zadataka.


	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešava zadatke (15, 22, 29, 31, 32, 25, 27. zadatak iz Zbirke) uz pomoć nastavnika čime utvrđuje skup racionalnih brojeva;
· postavlja pitanja.
	

	Završni deo časa (5 minuta)

	U završnom delu časa usmeno navodimo proizvoljne racionalne brojeve, a od učenika zahtevamo da navedu suprotan broj datog racionalnog broja i njegovu apsolutnu vrednost kako bismo dobili povratnu informaciju o stepenu usvojenosti znanja učenika.
Domaći zadatak
Učenici za domaći zadatak imaju 1. i 2. zadatak iz udžbenika, 89. strana („Upoređivanje racionalnih brojeva”), za čije rešavanje treba da obnove upoređivanje pozitivnih razlomaka i upoređivanje celih brojeva kako bi se pripremili za upoređivanje racionalnih brojeva.

	· odgovara na pitanja koja se odnose usvojene sadržaje iz nastavne jedinice.



	Izgled table
Tablu koristimo racionalno, trudimo se da bude pregledna, ispisujemo rešenja zadataka.

	



	




	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?
	



